[]

(แบบ 56-1)

แบบแสดงรายการข้อมูลประจำปี

สิ้นสุดวันที่ 31 ธันวาคม 2550

บริษัท อกริเพียว โฮลดิ้งส์ จำกัด (มหาชน)

(AgriPure Holdings Public Company Limited)

สารจากประธานกรรมการ

ในปี พ.ศ. 2550 บริษัทฯ มีรายได้จากการขายจำนวน 1,751 ล้านบาท เทียบกับ 1,622.68
ล้านบาท ในปี พ.ศ. 2549 โดยรายได้ส่วนใหญ่มาจากการขายสินค้าข้าวโพดหวาน
ผักและผลไม้สดส่งออกทั่วโลก รวมถึงเมล็ดพันธุ์ข้าวโพดหวาน
โดยรายได้นี้เกิดจากการรักษาอัตราการขยายตัวของยอดขายในเชิงปริมาณอย่างต่อเนื่อง ถึงแม้ว่า
ในปี พ.ศ. 2550 ที่ผ่านมาภาวะเศรษฐกิจโดยรวมของประเทศไทยมีความผันผวน
และมีปัจจัยลบหลายด้านที่ส่งผลกระทบกับการดำเนินธุรกิจของบริษัทฯ
ไม่ว่าจะเป็นค่าเงินบาทที่แข็งตัวอย่างต่อเนื่องราคาน้ำมันในตลาดโลกที่ยังอยู่ในระดับสูง
อัตราเงินเฟ้อ และอัตราดอกเบี้ยในประเทศที่ปรับสูงขึ้น รวมถึงการเมืองที่ผันผวน

อย่างไรก็ตามฝ่ายบริหารก็ได้มีการวางแผนแก้ไขตามสภาวการณ์ต่างๆ
โดยยังคงมีการเน้นด้านการบริหารต้นทุน การหาพันธมิตรร่วม
และการขยายตลาดอย่างต่อเนื่องอีกทั้งในปี 2550 บริษัทได้จัดทำด้านการจัดการระบบสารสนเทศ
เพื่อช่วยในด้านการบริหารโรงงาน
และเป็นเครื่องมือส่วนหนึ่งที่ช่วยเป็นการสนับสนุนในการตัดสินใจของผู้บริหาร
รวมถึงการเพิ่มประสิทธิภาพในการทำงาน การช่วยควบคุมภายใน
โดยเฉพาะอย่างยิ่งด้านการควบคุมระบบต้นทุนและสินค้าคงคลังให้มีประสิทธิภาพ
เพราะบริษัทตระหนักดีว่าการมีเครื่องมือการจัดการและบริหารที่ดี
จะเป็นส่วนหนึ่งของการสร้างความเชื่อมั่นในการบริหาร เช่น
ช่วยป้องกันการสูญเสียหรือไม่ใช้ทรัพย์สิน ช่วยลดความเสี่ยงของธุรกิจให้น้อยลง
และเป็นการเพิ่มความถูกต้อง และความน่าเชื่อถือของรายงานงบการเงินบริษัท เป็นต้น

ถึงแม้ว่าบริษัทฯ ต้องเผชิญกับเหตุการณ์ที่ไม่คาดคิด อุปสรรค และความท้าทายต่าง ๆ ตั้งแต่ปลายปี
2549 ต่อเนื่องมาจนถึงปี 2550 คณะผู้บริหารและพนักงานของบริษัทฯ ทุกท่านยังคงมีความมุ่งมั่น
และตั้งใจจริงที่จะให้ผลิตภัณฑ์ข้าวโพดหวาน รวมถึงผัก และผลไม้สด ของบริษัท มีคุณภาพระดับโลก
และยังเป็นที่หนึ่งของประเทศไทยในการส่งออกดังเช่น สัญลักษณ์บริษัทฯ “เจ้าแห่งข้าวโพด” (KING
OF CORN ) อีกทั้งยังยึดมั่นเป้าหมายที่จะยังคงรักษาความเป็นผู้นำในผลิตภัณฑ์ข้าวโพดหวาน
และจะเป็นผู้นำด้าน ผักและผลไม้สดส่งออกระดับโลกตามที่ได้ตั้งปณิธานไว้

สุดท้ายนี้กระผมขอขอบคุณท่านผู้ถือหุ้น ลูกค้า พันธมิตร คณะผู้บริหาร พนักงาน
และกลุ่มบริษัทฯทุกท่านผู้ซึ่งเชื่อมั่นใน วิสัยทัศน์ และอนาคตของกลุ่ม บริษัท อกริเพียว โฮลดิ้งส์
จำกัด (มหาชน) ที่ได้ช่วยกันสนับสนุนให้ธุรกิจของบริษัทฯ ก้าวข้ามอุปสรรคในปีที่ผ่านมา
คณะกรรมการของบริษัทฯสัญญาที่จะยึดหลักเศรษฐกิจพอเพียงขององค์พระบาทสมเด็จพระเจ้าอยู่หัวของเราและการกำกับกิจการที่ดีเป็นพื้นฐานของการทำธุรกิจเพื่อที่จะสร้างมูลค่าเพิ่มของเศรษฐกิจต่อทุกกลุ่มที่เกี่ยวข้อง

นายภูมิพัฒน์ ธนาวรพิทักษ์

ประธานกรรมการ

สารจากประธานกรรมการตรวจสอบ

เรียน ท่านผู้ถือหุ้น

บริษัท อกริเพียว โฮลดิ้งส์ จำกัด (มหาชน)

คณะกรรมการตรวจสอบของบริษัทฯที่ปฏิบัติหน้าที่ ในรอบปี 2550
ได้ปฏิบัติหน้าที่ของคณะกรรมการตรวจสอบในการกำกับดูแลกระบวนการบริหารจัดการเพื่อให้มีประสิทธิภาพ
และประสิทธิผลรวมทั้งการจัดทำและเปิดเผยในรายงานทางการเงิน การทบทวนระบบ
และการควบคุมภายในการมอบหมายงานให้ผู้ตรวจสอบภายในตรวจสอบและรายงานการปฏิบัติตามกฎระเบียบและกฎหมายที่เกี่ยวข้อง
เพื่อให้เป็นไปตามหลักการดูแลกิจการที่ดี
ปรากฏว่าได้รับความร่วมมือจากฝ่ายบริหารและผู้ตรวจสอบภายนอกเป็นอย่างดี

อนึ่ง
ถึงแม้ว่าธุรกิจอุตสาหกรรมเกษตรเพื่อการส่งออกที่บริษัทฯดำเนินการและเผชิญอยู่กับปัญหาความเสี่ยงกับปัจจัยต่างๆ
โดยเฉพาะค่าเงินบาทที่แข็งขึ้นอย่างต่อเนื่อง เงินเฟ้อ หรือภาวะต้นทุนที่สูงขึ้น
ฝ่ายบริหารและพนักงานของบริษัทฯได้มีการปรับตัวเพื่อการแก้ปัญหาหรืออุปสรรคที่ผ่านมา
โดยบริษัทฯได้มีการพัฒนาทางเทคโนโลยี ด้วยการนำระบบ ERP (Enterprise Resource
Planning) มาช่วยด้านการบริหาร และการจัดการในองค์กร
ซึ่งได้รับความร่วมมือจากพนักงานทุกฝ่ายของบริษัทฯ และมีผู้บริหารเป็นผู้สนับสนุน
ขณะเดียวกันฝ่ายตรวจสอบภายในก็ได้มีโอกาสเป็นส่วนหนึ่งในการพัฒนาระบบสารสนเทศขององค์กรโดยระบบ
ERP นี้ ที่ช่วยให้ผู้บริหาร ผู้ปฏิบัติงาน และผู้ตรวจสอบภายใน
สามารถใช้ประโยชน์จากฐานข้อมูลที่มีอยู่ในระบบเพื่อการติดตาม
ตรวจสอบและวิเคราะห์ข้อมูลได้อย่างถูกต้องและทันเวลาในทุกๆ ด้าน เช่น การติดตามสถานะ
การผลิต การขาย การบริหารลูกหนี้ ปริมาณสินค้าคงเหลือ การวิเคราะห์การขายและต้นทุน เป็นต้น
ซึ่งจะส่งผลให้รายงานทางการเงินมีความถูกต้องน่าเชื่อถือยิ่งขึ้น

นอกจากนี้
คณะกรรมการตรวจสอบได้กำหนดแนวทางให้ฝ่ายตรวจสอบภายในวางระบบและจัดทำแผนการตรวจสอบภายในบริษัทฯประจำปีให้คลอบคลุมทุกภารกิจอย่างรัดกุม
เพื่อประโยชน์ต่อการติดตามผลและวิเคราะห์นัยสำคัญของการเปลี่ยนแปลงและความเสี่ยงต่างๆ
รวมถึงการตรวจสอบในกรณีเฉพาะกิจ

ฉะนั้น จึงหวังว่าการวางพื้นฐานระบบสารสนเทศที่มีประสิทธิภาพ ระบบการตรวจสอบภายในที่รัดกุม
ประกอบกับการได้รับความร่วมมือที่ดีจากฝ่ายบริหารและพนักงานของบริษัทฯทุกท่าน
ควบคู่กับการกำกับดูแลที่ดี จะช่วยสร้างความมั่นใจต่อการสร้างความเจริญเติบโตมาสู่บริษัทฯ
และเพื่อประโยชน์ต่อผู้มีส่วนเกี่ยวข้องทุกฝ่าย อาทิ ลูกค้า พันธมิตรทางธุรกิจ พนักงาน
สถาบันการเงินที่เกี่ยวข้องและผู้ถือหุ้นตลอดไป

  (นายชูเกียรติ ประทีปทอง)

ประธานกรรมการตรวจสอบ

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1. ปัจจัยความเสี่ยง 3

2. ลักษณะการประกอบธุรกิจ 6

3. การประกอบธุรกิจของแต่ละสายผลิตภัณฑ์ 16

4. การวิจัยและพัฒนา 29

5. สินทรัพย์ของบริษัทและบริษัทย่อย 30

6.  โครงการดำเนินงานในอนาคต 32

7.  ข้อพิพาททางกฎหมาย 35

8.  โครงสร้างเงินทุน 36

9.  โครงสร้างการจัดการ 38

10. การควบคุมภายใน 57

11. รายการระหว่างกัน 58

12. ฐานะการเงินและผลการดำเนินงาน 65

13. ข้อมูลอื่นที่เกี่ยวข้อง 84

ส่วนที่ 3 การรับรองความถูกต้องของข้อมูล 85

เอกสารแนบ รายละเอียดเกี่ยวกับผู้บริหาร และผู้มีอำนาจควบคุม

โครงสร้างองค์กรของบริษัทริเวอร์แคว อินเตอร์เนชั่นแนล อุตสาหกรรมอาหาร จำกัด